Беҙҙең яҡта туй матур ғына үтеп китте. Икенсе көндө беҙ апайымды кейәү йортона оҙатып киттек. Туй матур башланды, ҡунаҡтар бер аҙ табын артында ултырғас, һыу юлын күрһәтеү йолаһына әҙерлек башланды. Шул саҡ еҙнәй менән һөйләшеп ултырған апайым һикереп торҙо ла, өйгә инеп юғалды. Илфат килеп әсәйемә шым ғына ниҙер әйтте лә, икәүләшеп апайым артынан юлландылар. Аҙаҡ белеүемсә, апайым, биҙрә менән көйәнтәләрҙең биҙәлмәүен сәбәп итеп, һыу юлына барыу ҙан баш тартҡан. Уны әсәй ҙә, еҙнәй ҙә ыҡҡа килтерә алмағас, йола үтәлмәй ҡалды. Ҡунаҡ дауам итһә лә, күптәрҙең кәйефе ҡырылғайны инде. Бер аҙ ултыр ғандан һуң беҙҙең яҡтыҡылар ҡайтыр юлға ҡуҙғалды.